- Яшчэ пра адзін цікавы абрад варта сказаць. Ён называецца "Вяночкі". Перадачу здымалі ў Дзівіне Кобрынскага раёна. Гэта перадвясельны абрад. Цяпер мы пайшлі ў краму, купілі бутаньеркі на машыну, кветкі для жаніха і нявесты, іншую атрыбутыку, а некалі збіраліся сяброўкі нявесты і рабілі вяночкі сваімі рукамі. Пры гэтым абавязкова спявалі. Так што дзявочнік - не прадукт XXІ стагоддзя, былі падобныя звычаі задоўга да нас. І былі яны прыгожыя, напоўненыя зместам, а не так, як, на жаль, здараецца цяпер. З навін успамінаецца: дружкі нявесты так пагулялі напярэдадні, што ранкам трапілі ў міліцыю і, адпаведна, у крымінальную хроніку.